Nafarroako Parlamentuko Mahaiak, 2023ko urtarrilaren 9an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Jorge Esparza Garrido jaunak aurkezturiko galdera, El Vergel zahar-etxearen ingurua han bizi diren, 65 urtetik gorakoak diren eta desgaitasun intelektuala duten pertsonen arreta-beharretara egokitzearen ebaluazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 9an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Jorge Esparza Garrido jaunak, Legebiltzarreko Erregelamenduan ezarritakoaren babesean, honako galdera hauek aurkezten ditu, Nafarroako Gobernuak idatziz erantzun ditzan:

1.- Egin al da ebaluaziorik El Vergel zahar-etxearen ingurua han bizi diren, 65 urtetik gorakoak diren eta desgaitasun intelektuala duten pertsonen arreta-beharretara egokitzeari buruz?

2. - Hala baldin bada, noiz egin da?

3.- Noiz egin zaie galdeketa zentroko erabiltzaileei, beren asebetetzeari buruz?

Iruñean, 2022ko abenduaren 22an

Foru parlamentaria: Jorge Esparza Garrido